|  |  |
| --- | --- |
|  |  |
| **EΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ**  **& ΘΡΗΣΚΕΥΜΑΤΩΝ, ΠΟΛΙΤΙΣΜΟΥ & ΑΘΛΗΤΙΣΜΟΥ**  **ΠΕΡΙΦ. Δ/ΝΣΗ Α/ΘΜΙΑΣ & Β/ΘΜΙΑΣ**  **ΕΚΠΑΙΔΕΥΣΗΣ ΑΤΤΙΚΗΣ**  **ΔΗΜΟΣ ΛΑΥΡΕΩΤΙΚΗΣ** |
| Λαύριο,15/03/2013  Αρ. Πρωτ.: 27/ Φ3  Προς : ΥπευθύνουςΠΕ Β/θμιας Εκπ/σης Α Αθήνας, Δ Αθήνας, Ανατολικής & Δυτικής Αττικής και Α/θμιαςΑνατ Αττικής  Κοιν. ΣΕΠΕΔ, Τμήμα Β,   ΠΔΕ Αττικής |
| **ΚΕΝΤΡΟ ΠΕΡΙΒΑΛΛΟΝΤΙΚΗΣ ΕΚΠ/ΣΗΣ ΛΑΥΡΙΟΥ**  Ταχ. Δ/νση: ΤΠΠΛ, Τ.Θ 518, Τ.Κ. 19500, Λαύριο  Πληροφορίες : Α. Αθανασόπουλος, Δ. Μπία  Τηλέφωνο: 22920-22693 FAX :22920-25880  e-mail: [kpelav@yahoo.gr](mailto:kpelav@yahoo.gr)  ιστοσελίδα: <http://kpe-lavriou.att.sch.gr> |

**Θέμα: Σεμινάριο ΚΠΕ Λαυρίου «Προστατευόμενες περιοχές: *Διαδρομές* στο χώρο και στο χρόνο στον Εθνικό Δρυμό Σουνίου»**

Το Κέντρο Περιβαλλοντικής Εκπαίδευσης Λαυρίου, σε συνεργασία με τους Υπευθύνους Περιβαλλοντικής Εκπαίδευσης των Διευθύνσεων Β/θμιας Εκπ/σης Α Αθήνας, Δ Αθήνας, Ανατολικής & Δυτικής Αττικής και Α/θμιας Ανατολικής Αττικής προτίθεται να υλοποιήσει διήμερο επιμορφωτικό σεμινάριο την Παρασκευή 19 και το Σάββατο 20 Απριλίου 2013 με τίτλο: «Προστατευόμενες περιοχές: Διαδρομές στο χώρο και στο χρόνο στον Εθνικό Δρυμό Σουνίου» για 60 εκπαιδευτικούς, ως εξής:

15 Εκπαιδευτικοί από κάθε μία από τις Διευθύνσεις Εκπ/σης Β/βάθμια Α Αθήνας και Β/βάθμια Δ Αθήνας και 10 από κάθε μία από τις διευθύνσεις Εκπ/σης Β/βάθμια Ανατολικής & Δυτικής Αττικής και Α/θμια Ανατολικής Αττικής. Αν ο αριθμός δεν καλυφθεί από εκπαιδευτικούς κάποιας Διεύθυνσης, θα επιλεγούν εκπαιδευτικοί από την κατάσταση αναπληρωματικών των άλλων Διευθύνσεων. Το ΚΠΕ Λαυρίου θα καλύψει μερικώς την διατροφή των συμμετεχόντων (δύο καφέδες και δύο γεύματα), ενώ τα έξοδα μετακίνησης βαρύνουν τους ίδιους. Για περιορισμένο αριθμό συμμετεχόντων (έως 30) υπάρχει η δυνατότητα διανυκτέρευσης στον ξενώνα του ΚΠΕ, σε δωμάτια 3 και 6 ατόμων. Τα έξοδα μετακίνησης των εκπαιδευτικών από και προς το ΚΠΕ θα βαρύνουν τους ίδιους τους εκπαιδευτικούς και όχι το ΚΠΕ Λαυρίου.

Ο στόχος του σεμιναρίου είναι να βοηθήσει τους συμμετέχοντες εκπαιδευτικούς να διερευνήσουν την έννοια του περιβάλλοντος και της αειφορίας σε μια προστατευόμενη περιοχή με αρχαιολογικό, γεωλογικό και χλωριδικό / πανιδικό ενδιαφέρον και μέσα από βιωματικές δραστηριότητες και τεχνικές να αποκτήσουν τις κατάλληλες δεξιότητες για την υλοποίηση σχολικών προγραμμάτων Περιβαλλοντικής Εκπαίδευσης.

Παρακαλούμε να ενημερώσετε τους συναδέλφους της περιοχής ευθύνης σας και να αποστείλετε σε εμάς κατάσταση με τους ενδιαφερομένους εκπαιδευτικούς.

Επισυνάπτουμε υπόδειγμα της κατάστασης, αίτηση και ενδεικτικό πρόγραμμα. Οι καταστάσεις θα πρέπει να έχουν παραληφθεί από το ΚΠΕ Λαυρίου το αργότερο μέχρι την Παρασκευή 29 Μαρτίου.

*Η Πράξη υλοποιείται μέσω του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο – Ε.Κ.Τ.) και από εθνικούς πόρους*

Ο Υπεύθυνος του ΚΠΕ Λαυρίου

Ανδρέας Αθανασόπουλος

Ενδεικτικό Πρόγραμμα

**«Διαδρομές στο χώρο και στο χρόνο στον Εθνικό Δρυμό Σουνίου»**

**Παρασκευή 19Απριλίου 2013**

|  |  |
| --- | --- |
| 16.30 – 17.00 | Προσέλευση – Εγγραφές |
| 17.00 – 17.30 | Έναρξη – Το ΚΠΕ Λαυρίου και το περιβάλλον της Λαυρεωτικής(Ανδρέας Αθανασόπουλος, Υπεύθυνος ΚΠΕ Λαυρίου) |
| 17.30 – 18.45 | Εθνικός Δρυμός Σουνίου και το πρόγραμμα Natura 2000(Ε. Βαλλιανάτου, Βιολόγος, Βοτανικός Κήπος Διομήδους): |
| 17.45 – 18.30 | «Η Γεωλογική μας Κληρονομιά» (Γεωργία Φέρμελη, Υπ. Π.Ε. Α΄ Αθήνας) |
| 18.30 – 19.00 | Διάλειμμα – καφές |
| 19.00 – 19.30 | Διαχείριση του Γεωλογικού πλούτου σε προστατευόμενες περιοχές (Ο ομιλητής θα καθοριστεί προσεχώς) |
| 19.30 – 20.00 | Ιστορική – αρχαιολογική αξία του Εθνικού δρυμού Σουνίου (Ο ομιλητής θα καθοριστεί προσεχώς) |
| 20.00 – 20.30 | Ερωτήσεις – Συζήτηση |
| 21.00 | Δείπνο |

**Σάββατο 20Απριλίου 2013**

|  |  |
| --- | --- |
| 9.00 – 13.00 | Αναχώρηση για τον Εθνικό Δρυμό Σουνίου – Εργασία πεδίου |
| 13.00 – 14.30 | Πρόχειρο Γεύμα |
| 14.30 – 15.30 | Καφές, Ξενάγηση στο Τεχνολογικό – Πολιτιστικό Πάρκο Λαυρίου |
| 15.30 – 17.30 | Παιδαγωγικά Εργαστήρια |
| 17.30 – 18.30 | Παρουσίαση εργασιών των ομάδων |
| 18.30 – 19.00 | Συζήτηση – αξιολόγηση – χορήγηση βεβαιώσεων |